stanford-oval/wikipedia huggingface dataset:
הרקולס (דיסני)
יצורים > נימפים

הנימפים הם יצורים דמויי אדם בעלי כוחות קסם. להלן הנימפים שמופיעים בסרט ובסדרה:
סירינקס - נימפה שיוצאת עם פילוקטטס.
אפיאלטיס - אביה של סירינקס. הוא מתנגד למערכת היחסים שלה עם פילוקטטס מכיוון שהוא סאטיר.
יצורים > סאטירים

הסאטירים הם יצורים שמחציתן אדם ומחציתן תיש. הסאטירים שמופיעים בסרט ובסדרה הם: פילוקטטס ופאן.
יצורים > קנטאורים

הקנטאורים הם יצורים בעלי פלג גוף עליון של אדם ופלג גוף תחתון של סוס. להלן הקנטאורים שמופיעים בסרט ובסדרה:
נסוס - קנטאור שמשרת את האדס. בנם של קויוס ופויבה ואחיו של כירון. הוא מנסה לאנוס את מגארה, אך היא ניצלת על ידי הרקולס.
כירון - מאמן גיבורים. בנם של קויוס ופויבה ואחיו של נסוס.
יצורים > ילדיהם של טיפון ואכידנה

לטיטאנים טיפון ואכידנה שמכונים "מלך ומלכת המפלצות" נולדו 13 ילדים והם:
קרברוס - כלב ענק בעל שלושה ראשים. משמש כשומר לכניסה לשאול (עולם המתים).
הידרה - נחש ענק בעל שתי זרועות. בכל פעם שכורתים לו ראש צומחים לו שלושה ראשים חדשים. במהלך הסרט האדס שולח את ההידרה להרוג את הרקולס. לאחר שהרקולס מביס את ההידרה הוא הופך לגיבור של תבאי.
כימרה - בתם של טיפון ואכידנה.
גגניוס - בנם של טיפון ואכידנה.
גריאון - ענק בעל שלושה ראשים.
לאדון - בנם של טיפון ואכידנה.
קווקז - נשר מפלצתי ששומר על פרומתאוס בשבי. הרקולס נלחם בו כשהוא משחרר את פרומתאוס.
ספינקס - יצור בעל גוף של אריה עם ראש של אדם וכנפיים של נשר.
סקילה - בתם של טיפון ואכידנה.
ארימנתוס - חזיר מפלצתי שנשלח על ידי האדס להרוג את הרקולס.
נמאה - אריה מפלצתי שנשלח על ידי האדס להרוג את הרקולס.
סטימפליה - ציפור מפלצתית שנשלחת על ידי האדס להרוג את הרקולס.
קיטו - נחש ים ענק שנשלח על ידי האדס להרוג את הרקולס.
יצורים > גריפינים

הגריפינים הם יצורים בעלי פלג גוף קדמי כשל נשר ופלג גוף אחורי כשל אריה. להלן הגריפינים שמופיעים בסרט ובסדרה:
גריף
מרב
גריפין - גריפין שנשלח על ידי האדס להרוג את הרקולס.
יצורים > גורגונות

הגורגונים הם מפלצות דמויי אדם ששערם עשוי מנחשים חיים וארסיים. הם גורמים לכל מי שמביט בעיניהם להתאבן. להלן הגורגונים שמופיעים בסרט ובסדרה:
מדוזה - גורגונה שמתאהבת בהרקולס. היא מתחילה לעבוד עבור האדס כדי שהוא יהפוך אותה לאדם.
סתינו - אחותם של מדוזה ואריאל. במהלך הסרט האדס שולח אותה להרוג את הרקולס.
אריאל - אחותם של מדוזה וסתינו. לא נראית לא בסרט ולא בסדרה אבל היא מוזכרת בה.
יצורים > קיקלופים

הקיקלופים הם ענקים עם עין אחת בראשם. בסדרה הופיעו חמישה קיקלופים שהם ילדיהם של הקיקלופ ארגס שהופיע בסרט ואשתו אסיה. להלן הקיקלופים שמופיעים בסדרה:
פוליפמוס - בנו של ארגס.
ברונטס - בנו של ארגס.
סטרופס - בנו של ארגס.
אורתוס - קיקלופ בעל שני ראשים ובנו של ארגס.
זול - בנו של ארגס. הוא עובד עבור האדס.
יצורים > יצורים נוספים

כאב - שד ועוזרו של האדס.
פחד - שד ועוזרו של האדס.
אייביד - הינשוף של אתנה.
פנלופה - האתון של אמפיטריאון ואלקמנה.
ארגוס - ענק בעל מאה עיניים.
מינוטאור - יצור שחציו אדם וחציו שור. במהלך הסרט האדס שולח אותו להרוג את הרקולס.
מורים ותלמידים באקדמיית פרומתאוס

מקום מרכזי שבו מתרחשת עלילת הסדרה הוא אקדמיית פרומתאוס. מסיבה זו העלילה כוללת מורים ותלמידים רבים הלוקחים חלק פעיל בעלילה. להלן המורים והתלמידים שמופיעים בסדרה:
מורים ותלמידים באקדמיית פרומתאוס > תלמידים באקדמיית פרומתאוס

אדוניס - נסיך שחצן מתראקיה. בן זוגה של הלנה ואויבו של הרקולס. בעבר הוא היה בן זוגה של מגארה, אך הוא עזב אותה לטובת הלנה. באחד מהפרקים בסדרה הוא מתאהב בקירקה, ובכך הוא מכעיס את הלנה.
הלנה - נסיכה מספרטה ובת זוגו של אדוניס. בעלת שיער בלונדיני שופע.
פנדורה - תלמידה באקדמיה שהארונית שלה מכילה רוחות חורבן.
איאס - תלמיד ברברי הלומד באקדמיה.
אלקטרה - תלמידה גותית. הרקולס מתאהב בה באחד מהפרקים בסדרה.
טמפסט - תלמידה באקדמיית פרומתאוס. טמפסט היא אמזונה גברית אשר משמשת לעיתים כשותפה של הרקולס ולעיתים בזה לו על כוחו.
מלאמפוס - תלמיד באקדמיה. הוא יוצא עם קסנדרה לזמן קצר, ובכך הוא גורם לאיקרוס לקנא בו.
אנקסרטה - תלמידה באקדמיה שהייתה בת זוגו של הרקולס לזמן קצר.
אנדרומדה - תלמידה חדשה באקדמיה שהרקולס מתאהב בה.
מורים ותלמידים באקדמיית פרומתאוס > מורים באקדמיית פרומתאוס

קסיופיאה - המורה לספרות.
לינוס - המורה למוזיקה.
תלמי - המורה לאסטרונומיה.
פיגמליון - המורה לאומנות.
הרודוטוס - המורה להיסטוריה.
פרנטסיז - המנהל.
אדיפוס - המורה להתעמלות.
דדלוס - מדריך הבנייה באקדמיה ואביו של איקרוס.
איזופוס - מקריא סיפורים באקדמיית פרומתאוס ג'וניור.
טספיוס - המורה לדרמה.
אופרוסינה - מורה באקדמיה.
אוקלידס - המורה לגאומטריה.
מורים ותלמידים באקדמיית פרומתאוס > תלמידים באקדמיית פרומתאוס ג'וניור

קליסטו
אלקידס
ברוטוס
אלכס
פיליפ
דמויות מ-"אלאדין" > דמויות שהופיעו בסדרה

"הרקולס והלילה הערבי" הוא פרק בסדרת הטלוויזיה בו שש דמויות מהסרט "אלאדין" כיכבו בהופעת אורח (קרוסאובר). להלן שש דמויות אלה שהופיעו בפרק:
אלאדין - בעלה של יסמין. נלחם כנגד הרקולס במהלך הסדרה, אבל מתיידד איתו בהמשך.
הנסיכה יסמין - נסיכת אגרבה ואשתו של אלאדין. במהלך הסדרה מנסה פילוקטטס לחזר אחריה, אך היא דוחה אותו מאחר שהיא נשואה לאלאדין.
ג'יני - שד וחבר טוב של אלאדין. כשכאב ופחד גונבים את מנורתו, ג'יני מעיף אותם מאגרבה באמצעות אגרוף.
אבו - קוף וחיית המחמד של אלאדין. נחטף יחד עם איקרוס על ידי האדס וג'אפר בסדרה.
מרבד הקסמים - שטיח מעופף.
ג'אפר - בעברו היה היועץ המלכותי של סולטאן אגרבה, אבל מת לאחר שיאגו התוכי השמיד את מנורתו. לאחר מותו הטילה אחותו נאסירה על נשמתו כישוף שכבל אותה לעולם החיים, אך במהלך הסדרה הכישוף מתבטל וגורם לנשמתו של ג'אפר להגיע לשאול (עולם המתים). לאחר שג'אפר והאדס מגלים שלשניהם יש מכנה משותף מחזיר האדס את ג'אפר לחיים, והשניים משתפים פעולה נגד הרקולס ואלאדין, שמצליחים להביס את ג'אפר.
דמויות מ-"אלאדין" > דמויות נוספות

בהתחשב בקרוס-אובר, מספר דמויות מ-"אלאדין" עשויות להיות קשורות לדמויות מ-"הרקולס". להלן דמויות אלו:
כאוס - אל התוהו ובוהו. הוא אל יווני השייך לגזע הטיטאנים. הוא האל הראשון שנוצר על ידי סטרטוס. הוא היה נייטרלי במהלך המלחמה בין הטיטאנים לאלים האולימפיים. כאוס הוא החזק ביותר מבין האלים היוונים לאחר ניקס.
ניקס - אלת הדין. היא אלה יווניה השייכת לגזע הטיטאנים. ב-"אלאדין" היא מכונה "שמימי" ו-"ממונרה". היא האלה השנייה שנוצרה על ידי סטרטוס. ניקס היא אשתו של ארבוס ואמם של מורפיאוס, פנטסוס, כארון, נמסיס, אריס, הקטה, סטיקס, קלותו, לקסיס ואטרופוס. היא הייתה נייטרלית במהלך המלחמה בין הטיטאנים לאלים האולימפיים. ניקס היא החזקה ביותר מבין האלים היוונים.
ארבוס - אל החושך. הוא אל יווני השייך לגזע הטיטאנים. הוא נוצר על ידי סטרטוס. ארבוס הוא בעלה של ניקס ואביהם של מורפיאוס, פנטסוס, כארון, נמסיס, אריס, הקטה, סטיקס, קלותו, לקסיס ואטרופוס. הוא היה נייטרלי במהלך המלחמה בין הטיטאנים לאלים האולימפיים. הוא מופיע במסיבת יום הולדתו של הרקולס.
אנוביס - אל המוות ובנו של רע. הוא אל מצרי בעל ראש של תן.
מיראז' - אלת הרשע ובתה של בסתת. היא אלה מצרית בעלת ראש של חתול.
פאזיר - קיקלופ נביא ואחיו של פאשום. הוא בנם של ארגס ואסיה.
פאשום - קיקלופ ענק ואחיו של פאזיר. הוא בנם של ארגס ואסיה.
דמויות נוספות

אמפיטריאון - אביו המאמץ של הרקולס.
אלקמנה - אמו המאמצת של הרקולס.
דמטריוס - מוכר כלי חרס.
יאסון - מנהיג הארגו.
אכילס - גיבור זקן שלמד אצל פילוקטטס. במהלך הסדרה, האדס מחזיר אותו לנעוריו כדי שישיג עבורו את הרקולס.
גלתיאה - נערה העשויה מחומר. במהלך הסדרה היא פסל שהרקולס יצר אשר קם לתחיה על ידי אפרודיטה.
לבינה - נסיכה שמתאהבת בהרקולס.
טיביוס - מלך ואביה של לבינה.
אגממנון - מנהיג ספרטה.
פאריס - נסיך ותלמיד באקדמיית פרומתאוס.
בלרופון - גיבור מקורינתוס. במהלך הסדרה, הוא משתמש בפגסוס כדי להביס את הכימרה.
אודיסאוס - מלך איתקה.
תזאוס - גיבור אשר הביס את המינוטאור.
היפוקרטס - הרופא הראשון בעולם. במהלך הסדרה, הוא מתחבר להרקולס ומרפא את פילוקטטס, אבל האדס חוטף אותו על מנת שיחיה נשמות בשאול.
מידאס - מלך חמדן בעל מגע זהב. במהלך הסדרה, הוא מנסה לחטוף את נעלי הרמס.
הומרוס - עיתונאי יווני.
אפסילון - סוכן כפול של מידאס והרקולס.
סלמוניאוס - מלכה של העיר תסליה אשר הודח מתפקידו בשל העובדה שצחק על זאוס.
היפוליטה - מלכת האמזונות ואימה של טמפסט.
מוטי רייף

| --- | --- |
אין תמונה חופשית
 לידה:  25 באוגוסט 1964 (בן 60) חיפה, ישראל 
 קישורים חיצוניים
 www.mottyreif.com
 
מוטי רייף (נולד ב-25 באוגוסט 1964) הוא יזם, איש עסקים ומפיק אירועי אופנה וטלוויזיה ישראלי, חבר מועצת העיר תל אביב ונשיא אגודת הידידות והידידים של עמותת "רוח נשית".
חיים אישיים

רייף היה בן זוגה של הזמרת פנינה בריק, חברת להקת "סקסטה", ולהם תאומים בן ובת. הוא יצא מהארון ולאחר מכן סיפר כי במשך שנים רבות הסתיר את היותו הומוסקסואל ואף ניסה בצעירותו טיפולים שונים כדי לשנות את הנטייה המינית שלו, אך ללא הצלחה.[דרוש מקור]
הערות שוליים

↑  הא/נשים שלנו, באתר עמותת "רוח נשית"
↑  שחר אטואן, מוטי רייף מנסה לברוא את עצמו מחדש, כמחיה שבוע האופנה הישראלית, באתר הארץ, 29 ביולי 2011
↑  רוני קורן-דינר, איתן אבוט ינהל בפועל את "מימד מוטי רייפ", באתר TheMarker‏, 15 ביולי 2003
↑  אביבה קרול, ‏פרסי האופנה מחר בטלעד, באתר גלובס, 19 ביוני 2000
↑  משרד החוץ מתנער מאחריותו למינוי מוטי רייף לנספח תרבות בלוס אנג'לס, באתר הארץ, 24 ביוני 2003
↑  איתמר אייכנר ואבנר הופשטיין, "מהתחלה שמו לי רגליים", באתר ynet, 3 בנובמבר 2003
↑  אלינור שחר, 100 המשפיעים בתעשיית האופנה: המושכים בחוטים
↑  מאיה בניטה, עכבר העיר, מתחת לפוך: סדרות ישראליות מומלצות לחורף, באתר הארץ, 16 באוקטובר 2016
↑   רונן טל, מוטי רייף: "חברות, כדי שהמאבק לשוויון יצליח, צריכים לגייס אליו גם גברים", באתר הארץ, 26 בספטמבר 2021, 28 בספטמבר 2021
2018 בפיג'י

| 0 | 1 | 2 | 3 |
| --- | --- | --- | --- |
| «««  2017   2016  2015 |  דגל פיג'י | 2018  בפיג'י |  »»»  2019   2020   2021 |
כל ערכי השנים בפיג'י • אירועים בולטים בעולם ב-2018 לוח שנה של שנת 2018
אירועים בשנת 2018 בפיג'י.
הנהגה

נשיא: ג'ורג' קונורוט
ראש ממשלה: פרנק ביינימראמה
אירועים

13 בפברואר – פיג'י נפגעת על ידי הציקלון גיטה
14 בנובמבר – נערכות הבחירות הכלליות של פיג'י
אנשים שנפטרו

27 בינואר – מרוני ויבוסה, ספורטאי (נולד ב-1951).
4 באוקטובר – קוניסי יאבאקי, 77, פוליטיקאי, שר הדייג והיערות 2001 – 2006.
הערות שוליים

↑  "Family prepares to lay former Fiji rep to rest". fijitimes.com. אורכב מ-המקור ב-4 בפברואר 2018. נבדק ב-4 בפברואר 2018. {{cite web}}:  (עזרה)
↑  Ex-Minister Dies
הציקלון גיטה בעוצמת שיא מדרום לפיג'י ב-14 בפברואר
יוסף נפתלי שטרן

ערך זה עוסק בראש ישיבת פרשבורג. אם התכוונתם למשמעות אחרת, ראו .
| --- | --- |
אין תמונה חופשית
 לידה:  1888 תרמ"ח אילוק, האימפריה האוסטרו-הונגרית האימפריה האוסטרו-הונגרית
 פטירה:  5 באוגוסט 1971 (בגיל 83 בערך) י"ד באב תשל"א ירושלים, ישראל ישראל
 מקום קבורה:  בית הקברות הר המנוחות
 מקום פעילות:  ירושלים
 תקופת הפעילות:  ? – אוגוסט 1971 
 תחומי עיסוק:  ראש ישיבת פרשבורג חבר מועצת גדולי התורה
 תפקידים נוספים:  המהדיר והמוציא לאור הראשי של כתבי החתם סופר
 רבותיו:  ישעיהו זילברשטיין יוסף צבי דושינסקי
 בת זוג:  רייזל (לבית אלכסנדרי שרייבר-סופר)
 
הרב יוסף נפתלי שטרן (תרמ"ח, 1888 - י"ד באב תשל"א, 5 באוגוסט 1971) היה ראש ישיבת פרשבורג בירושלים וחבר מועצת גדולי התורה. המהדיר והמוציא לאור הראשי של כתבי החתם סופר.
ביוגרפיה

נולד בעיר אילוק שבאימפריה האוסטרו-הונגרית, בנם של הרב אשר אנשל ואסתר שטרן. למד באילוק אצל הרב המקומי הרב פנחס שטיינר ואצל הרב ישעיהו זילברשטיין, רבה של ווייטצן, בעל "מעשי למלך". לאחר מכן למד בישיבתו של הרב יוסף צבי דושינסקי בגלנטה והיה מתלמידיו הקרובים.
נישא לרייזל, בת הרב שלמה אלכסנדרי שרייבר-סופר מסירט, בנו של הרב שמעון סופר מקרקוב. לאחר נישואיו התגורר בסירט. היה מקורב לאדמו"ר הרב ישראל הגר מויז'ניץ ובנו הרב ברוך הגר, שהיה אז רבה של סערט. היה חבר בוועד הרבנים של רשת "בית יעקב" לבנות בבוקובינה. חמיו הוריש לו אוצר בלום של כתבי החתם סופר, ומתוכם הוציא לאור באותה תקופה את ספרי "דרשות החתם סופר".
בתקופת מלחמת העולם השנייה שהה בטרנסניסטריה במשך כארבע שנים. במשך כל תקופת המלחמה הוא שמר על כתבי החתם סופר תוך חירוף נפש. בשנת תש"ד יזם הרב חיים מאיר הגר את מכירת מלאי ספרי "דרשות החתם סופר" שהרב שטרן הוציא לאור לפני המלחמה ואוחסנו בקלויזנבורג, ובכספים נעשה שימוש להצלת הרב שטרן ויהודים נוספים ששהו בטרנסניסטריה.
לאחר המלחמה התיישב באראד. בשנת תש"ח (1948) עלה לישראל, ועמו כתבי החתם סופר. תקופה קצרה לאחר עלייתו לישראל התמנה לראשות ישיבת פרשבורג בירושלים, וכעבור תקופה צורף למועצת גדולי התורה, בה שימש כחבר עד פטירתו. כמו כן שימש נשיא מכון "אוצר הפוסקים".
בשבתו בישראל התמסר לההדרת והוצאת כתבי החתם סופר. לאחר שנוכח כי משרתו התורנית כראש ישיבת פרשבורג פוגעת בעבודתו הספרותית-תורנית נועץ ברב דב בריש וידנפלד והוא פסק לו לעזוב את משרתו התורנית ולהתמקד בהוצאת כתבי החתם סופר. היה בר סמכא בתורת החתם סופר ושימש כתובת מרכזית לתלמידי חכמים וחוקרים שעסקו בנושא. היה בקשר הדוק עם רבי יהודה הורוויץ מדז'יקוב, והשניים עסקו רבות בליבון תורת החתם סופר. הערותיו של הרב שטרן נדפסו בשולי ספרי החתם סופר בשם "שער יוסף".
נפטר בשנת תשל"א בבית החולים שערי צדק. ליד מיטתו שהו שלושה ממקורביו: הרב יוחנן סופר, הרב ישראל משה דושינסקי והרב יששכר דב גולדשטיין, שאף הספידוהו בהלוויה שיצאה מישיבת פרשבורג. נקבר בחלקת הרבנים בהר המנוחות בירושלים, בסמוך לקברו של הרב עקיבא סופר מפרשבורג, בעל "דעת סופר".
התגורר בשכונת קטמון בירושלים. אשתו נפטרה בשנת תשי"ח. נישא בשנית לאלמנת דוד ברויער מירושלים. בתו היחידה של הרב שטרן הייתה מחנכת בבית יעקב ונפטרה בצעירותה בחו"ל.
הרב שטרן הוריש את כתבי החתם סופר שברשותו, ששוויים נאמד במאות אלפי ש"ח, לאלמנתו ולבניה. בשנת 1984 תבעה אחת מצאצאיות הרב שלמה אלכסנדרי סופר-שרייבר, חותנו של הרב שטרן, את היורשים בבית המשפט המחוזי ולאחר מכן בבית המשפט העליון, אך בית המשפט דחה את תביעתה וקיבל את הטענה כי הרב שטרן ירש מחותנו את כתבי החתם סופר כדין.
הערות שוליים

↑  פרוטוקול פסק דין בית המשפט העליון. פסקים - חיפוש פסקי דין. 12 באפריל 1984
| --- | --- |
בקרת זהויות :  NLI: 987007301663405171  LCCN: nr99027359  VIAF: 97495111   WorldCat (עם VIAF): 97495111
אחיזת נחשים

אחיזת נחש במהלך פולחן בכנסייה כפרית בקנטקי בשנת 1946
אחיזת נחשים (אנגלית: Snake handling) היא פולחן דתי הנהוג במספר קטן של כנסיות פנטקוסטיות בארצות הברית לצורכי היטהרות מטומאה, בעיקר באזורים כפריים. המאמינים באחיזת נחשים מוצאים את הבסיס לאמונתם בכתבי הברית החדשה ומצטטים מתוך ספר הבשורה על-פי מרקוס ומתוך הבשורה על-פי לוקס למקור הפולחן:
וְאֵלֶּה הָאֹתוֹת אֲשֶׁר יֵעָשׂוּ בִידֵי הַמַּאֲמִינִים רוּחוֹת רָעוֹת יַעֲבִירוּ בִשְׁמִי וּבִלְשֹׁנוֹת חֲדָשׁוֹת יְדַבֵּרוּן׃ נְחָשִׁים כִּי-יִשְׂאוּ אוֹ כִי-יִשְׁתּוּ סַמִּים אֲשֶׁר מָוֶת בָּם לֹא יָרֵעוּ וְלֹא יַשְׁחִיתוּ לָהֶם וִידֵיהֶם יָשִׂימוּ עַל-חוֹלִים וְחָיוּ מֵחָלְיָם׃
וַאֲנִי הִנְנִי נֹתֵן מֶמְשָׁלָה בְּיֶדְכֶם לִרְמֹס נְחָשִׁים וְעַקְרַבִּים וְכָל־גְּבוּרַת אוֹיֵב וְאֵין נֹגֵעַ בָּכֶם לְרָעָה׃
מייסדי הפולחן

הדעה המקובלת היא כי ג'ורג' ונט הנסלי (1880–1955) היה הראשון שהנהיג בין עדת מאמיניו את פולחן אחיזת הנחשים כטקס היטהרות בכנסייה, בשנות ה-20 של המאה ה-20. הנסלי היה מטיף אשר נטש את כנסיית האל (פעלה בקליבלנד, טנסי), לאחר שהכנסייה בה פעל הסתייגה מן הפולחן והקים כנסייה משלו בה הונהג פולחן אחיזת הנחשים. עד מהרה קמו כנסיות אחיות במקומות כפריים נידחים שונים בהרי האפלצ'ים.
פולחני אחיזת נחשים היו נפוצים עוד קודם להקמת כנסייתו של הנסלי, בעיקר בין מטיפים אשר נדדו באזורים כפריים במאה ה-19 ועשו שימוש באחיזת נחשים כהוכחה לטענותיהם בדבר כוחו של האל לחולל פלאים. בתחילת המאה ה-20 הפולחן אף מצא אחיזה באזורים שונים בקנדה.
אחיזת נחשים בתחילת המאה ה-21

רוב הפולחנים של אחיזת נחשים עדיין מתקיימים באזור הרי האפלצ'ים ובמדינות דרום-מזרח ארצות הברית, במיוחד במדינות אלבמה, ג'ורג'יה, קנטקי, טנסי, מערב וירג'יניה ואוהיו. אולם המודעות לקיומו של הפולחן הולכת וגוברת כתוצאה מפרסומים בתקשורת, סרטים וספרים על הנושא.
בשנת 2001 פעלו כ-40 כנסיות קטנות בהן התקיים פולחן אחיזת נחשים. בשנת 2004 פעלו באלברטה ובקולומביה הבריטית, בקנדה, 4 כנסיות של אוחזי נחשים. רוב הכנסיות הללו עושות שימוש בתנ"ך של המלך ג'יימס ודוחות בגרסאות אחרות של כתבי הקודש. האמונה בכנסיות אלה היא בפירוש מילולי ודווקני של כתבי הקודש. תפילות נערכות בכנסייה מספר ערבים בשבוע והן עשויות להימשך עד חמש שעות בכל פעם.
מקור הפולחן

אלה המאמינים באחיזת נחשים מבססים את אמונתם על פרק ט"ז בספר הבשורה על-פי מרקוס. משכך, התפילות בכנסייה כוללות לעיתים לא רק אחיזת נחשים ארסיים (כגון, עכסנים), אלא אף אוחזים באש ושותים מים בהם נמהל סטריכנין, ארסן, או רעל אחר. בחלק מן הכנסיות אוחזים אף בעקרבים.
לשם אחיזה באש מעבירים ביניהם המאמינים צנצנת מלאה בנפט שבה בוער סמרטוט. כל מאמין מעביר באיטיות את ידו בתוך האש או שם את הלהבות תחת סנטרו.
המאמינים באחיזת נחשים דוחים כדברי כפירה את אותם פרשנים הרואים בפרק ט"ז בספר הבשורה על-פי מרקוס תוספת מאוחרת לברית החדשה. הפרק מופיע כהערת שוליים בגרסאות ידועות של הברית החדשה. אף אלה, מחוץ לעדת אוחזי הנחשים, הרואים בפרק ט"ז חלק מן הבשורה על-פי מרקוס, טוענים כי אין לפרש את הפסוקים באופן מילולי וכי אחיזת נחשים היא בבחינת התגרות באל.
סיכונים

חלק ממנהיגי עדת המאמינים באחיזת נחשים הוכשו על ידי נחשים מספר רב של פעמים, כפי שהדבר נראה לעין בבירור בצלקות על גופם. הנסלי, מייסד הכנסייה, מת בשנת 1955 לאחר שהוכש על ידי נחש בו אחז. בשנת 1998 מת אוחז הנחשים ג'ון ויין "פנקין" בראון, לאחר הכשת נחש עכסן בו אחז בכנסייה בצפון-מזרח אלבמה. בני משפחתו טענו כי הלך לעולמו כתוצאה מהתקף לב, אף שאשתו נפטרה שלוש שנים קודם לכן כתוצאה מהכשת נחש בו אחזה בכנסייה בקנטאקי.
היבטים חוקיים

אחיזה בנחשים נאסרה על פי חוק כבר בשנת 1941 במדינת ג'ורג'יה, זאת לאחר שילדה בת שבע מתה לאחר הכשת עכסן במהלך פולחן. אולם החוק בוטל בשנת 1968. המדינות אלבמה, קנטקי וטנסי חוקקו חוקים האוסרים על אחיזה בנחשים ארסיים ו/או זוחלים אחרים במקום שבו הם עלולים לסכן חיי אחרים, או ללא רישיון. החוק בקנטקי מזכיר באופן מפורש איסור על אחיזה בנחשים בפולחנים דתיים, עבירה על פי חוק זה נושאת קנס ששיעורו 50–250 דולר. לכן רוב פולחני אחיזת הנחשים בימינו מתבצעים בבתי המאמינים, דבר שאינו מצריך בקשה מן הרשויות לרישיון לבית תפילה. רשויות החוק מתעלמות בדרך כלל מקיומם של פולחנים אלה, אלא אם כן הם נקראים במפורש למקום הפולחן. במדינת מערב וירג'יניה פולחן אחיזת נחשים עדיין חוקי.
הערות שוליים

↑  Should Christians Handle Snakes?, www.cgg.org
↑  CNN - Custody of 'snake-bite orphans' split between grandparents - February 12, 1999, www.cnn.com
↑  Woman fatally bitten by snake in church - USATODAY.com, usatoday30.usatoday.com
↑  Ruthven, Malise (1989). The Divine Supermarket. London: Chatto & Windus, p. 291. ISBN 0-7011-3151-9.
↑  Breitbart News, Breitbart News Network, Breitbart (באנגלית)
| --- | --- |
בקרת זהויות :  NLI: 987007551054905171  LCCN: sh85123722
סקר

ערך זה עוסק במדידה של תכונה במדגם והכללת הממצאים. אם התכוונתם למשמעות אחרת, ראו .
סקר הוא מדידה של תכונה או מצב באמצעות מדגם המייצג סטטיסטית אוכלוסייה שלמה. במידה וייצוגיות המדגם אכן נשמרת, ניתן להשליך את הממצאים על כלל האוכלוסייה דרך מדדים סטטיסטיים. סקרים נעשים כאשר מדידת האוכלוסייה כולה (למשל מפקד אוכלוסין), או עריכת ניסויי מעבדה אינם אפשריים, אינם מעשיים או אינם מועדפים. ניתן לערוך סקר באוכלוסייה של פרטים דוממים (בדיקה אם מדגם של גפרורים המיוצרים במפעל מסוים אכן נדלקים), בחיות בר (לכידת מדגם עופות בר ומדידת הכולסטרול בדמן), בחיות חקלאיות (בדיקת תנובת החלב של מדגם פרות) ובאוכלוסייה אנושית (כמה מכוניות חדשות עלו על הכביש בשנה מסוימת או מהן רמות ההכנסה בקרב שכירים במשק או מהן ההוצאות למשק בית בשנה נתונה וכו').
חלק מהסקרים הנעשים באוכלוסייה אנושית נעזרים במדידות רפואיות (כגון סקר על השמנת יתר) וחלק בדיווחים של הנשאלים. חלק מהסקרים הנעזרים בדיווחי הנשאלים הם סקרי דעת קהל - סקרים הבוחנים את דעות הנשאלים. סקרים אלה נערכים בתחומי מדע המדינה והפרסום. אולם, סקרים אחרים בתחום מדעי החברה ומדעי הטבע הנעזרים בדיווחי המשתתפים עשויים לבדוק עניינים אחרים. סקרים עשויים לשאול על הרגלי הבריאות של האוכלוסייה (כמה פעמים בשבוע הנבדקים אוכלים פירות, כמה שעות בשבוע הם משקיעים בספורט) על משפחותיהם (כמה אחים ואחיות יש להם), על פשיעה (כמה פעמים בחודש האחרון ראית אדם גונב) או על כל נושא אחר. למרות השימוש הנפוץ בסקרים, קיימת כלפיהם גם ביקורת.
יש הטוענים כי קיום סקרים מדויקים ונכונים הוא מרכיב חשוב בדמוקרטיה. במאמר דעה מצד פרנק ניופורט נטען כי סקרים מספקים דרך מבוססת ראיות לנבחרי ציבור כדי לשמור על קשר עם הדעות של האנשים שהם מייצגים. כמו כן סקרים יכולים לאפשר לפוליטקאים דרך להבין מה היא דעתם של אנשים שמסיבות שונות אינם מצביעים. אחוז האנשים שמצביעים בבחירות הוא קטן יותר מסך האוכלוסייה, ודבר זה משמעותי עוד יותר ביחס בחירות מקדימות. טיעון נוסף הוא שהציבור עצמו יכול להנות ממידע על מה אנשים אחרים חושבים או מרגישים. לדעתו לדבר זה יש משמעות גדולה יותר בשנים האחרונות כאשר קיטוב פוליטי והשפעה של רשתות חברתיות עלולים להוביל לכך שאנשים נמצאים בתוך "בועת מידע" כך שהם שמים לב רק לחדשות ודעות שקרובות לדעתם. הארגון American Association for Public Opinion Research פרסם מסמך על החשיבות של סקרים לדמוקרטיה בשנת 2013.
סקר דעת קהל

סקר דעת קהל הוא כלי מדידה פורמלי במדעי החברה, בו נשאלת קבוצה גדולה ומדגמית של אנשים שאלות מסוימות. הסקר נועד איסוף עמדות ודעות מוּדעוֹת של אנשים.
סקר דעת קהל > שיטות איסוף נתונים

ניתן לערוך סקרים במגוון דרכים, ולכל אחת מדרכים אלו יתרונות וחסרונות בתחומים שונים.
| השיטה | מהירות | משאבים נדרשים | אחוז היענות | אופי השאלון | הערות |
| --- | --- | --- | --- | --- | --- |
| ריאיון טלפוני | מהירה | רבים - סוקרים, עלות טלפון | גבוה | נדרשות שאלות קצרות ושאלון קצר |  |
| ריאיון פנים מול פנים | מהירה | רבים מאוד - סוקרים | גבוה מאוד | אין הגבלות |  |
| שאלון למילוי עצמי בדואר | איטית - עד חודשים | מעטים | נמוך | שאלות מובנות מאליהן |  |
| שאלון למילוי עצמי - חלוקה ידנית | מהיר | בינוני[דרוש מקור] | גבוה מאוד | שאלות פשוטות יחסית | בעייתי לרוב סוגי המדגמים |
| שאלון מקוון (באינטרנט או בדואר אלקטרוני) | מהיר | מעטים | בינוני | שאלות מובנות מאליהן | מתאים לאוכלוסיות מסוימות בלבד |
| שאלון סלולרי | מהיר | מעטים | לא ידוע | שאלות קצרות | דורש טלפון נייד |
בחירת מדגם

קביעת אוכלוסיית המדגם היא צעד חשוב ביצירתו של סקר אמין. רק לעיתים רחוקות נערך הסקר בקרב כל האוכלוסייה שאת עמדותיה עליו לשקף (מפקד האוכלוסין והדיור, שאותו עורכת הלשכה המרכזית לסטטיסטיקה מדי עשר שנים בערך, הוא דוגמה לסקר כזה). הסיבה לכך היא שעלותו של סקר כזה גבוהה מאוד. בדרך כלל נערך הסקר בקרב אוכלוסיית מדגם, שאמורה לשקף, ברמת אמינות גבוהה, את התוצאות שהיו מתקבלות לו נערך הסקר בקרב כל האוכלוסייה. בחירת אוכלוסיית מדגם נאותה היא הבסיס לסקר מוצלח.
בחירת מדגם > דוגמאות של סקרי דעת קהל

גורם מרכזי העורך סקרים אודות האוכלוסייה בישראל הוא הלשכה המרכזית לסטטיסטיקה. בנוסף לו נערכים סקרים על ידי מכוני מחקר פרטיים, ובהם סקרי דעת קהל, סקרי שוק ועוד. במסגרת האוניברסיטאות נערכים סקרים ככלי מחקר במדעי החברה.
סקר שזוכה לתהודה רבה הוא המדגם הנערך ביום הבחירות לכנסת על ידי ערוצי הטלוויזיה, ומטרתו לספק תחזית על תוצאות הבחירות ברגע שבו מסתיימת ההצבעה (הסקר הראשון נערך על ידי חנוך סמית בשנת 1977). זהו סקר פשוט מאוד מבחינת השאלות שהוא מציג, משום שיש בו שאלה אחת בלבד. הסקר פשוט פחות מבחינת קביעת אוכלוסיית המדגם, כך שהתוצאה שתתקבל בסקר תשקף בצורה המדויקת ביותר את תוצאות האמת. קודמים לסקר זה סקרים שנערכים בתקופה הסמוכה לבחירות, ומטרתם לשקף את התוצאות הצפויות ואת הלך הרוח של הבוחרים. יש טוענים שסקרים אלה לא רק משקפים את תוצאות הבחירות אלא אף משפיעים עליהן, משום שיש בוחרים המשנים את דעתם בהתאם לתוצאות המתפרסמות (ובוודאי שיש מועמדים המסירים מועמדותם ברגע האחרון לאחר שמתברר להם שאפסו סיכוייהם לזכות).
בחירת מדגם > כללי אתיקה בסקרי דעת קהל

האיגוד הישראלי לסטטיסטיקה והמועצה הציבורית לסטטיסטיקה ניסחו כללי אתיקה מקצועית לעוסקים בסטטיסטיקה, החלים גם על סוקרים ועורכי סקרים. עם זאת, כללים אלה אינם מחייבים והעמידה בהם היא וולונטרית.
בחירת מדגם > השפעת המראיין על סקר דעת קהל

בוחני מתודלוגיית סקרים השקיעו רבות בניסיון קביעת מידת ההשפעה של המראיין על תשובותיו של המרואיין, בהקשר של מאפיינים פיזיולוגיים של המראיין.
תכונות מרכזיות של מראיין שהשפיעו על תשובות המרואיין הם: גזע, מין ומשקל. השפעה זו באה לידי ביטוי בייחוד כשהשאלות שהפנה המראיין למרואיין
קשורות לתכונות המוזכרות לעיל. כך למשל גזע המראיין השפיע על תגובות המרואיין כאשר נושא השאלות היה על עמדות גזעניות. תופעה זו הופיעה גם בסקרים שבוצעו פנים מול פנים וגם בסקרים ללא מגע פיזי בין מראיין למרואיין.
בחירת מדגם > כשלים בבחירת מדגם

פעמים רבות ישנן סיבות שונות שעלולות להקשות על יצירת מדגם בעל מתאם גבוה לאוכלוסייה במגוון תחומים. בסקרים המתקיימים בישראל נפוצה בעיה לסקור אוכלוסיות קבועות כאוכלוסייה, ובמיוחד ערבים או חרדים, וכן עולים מברית המועצות ואוכלוסיית הגיל השלישי. הסיבות להיעדר הייצוג של האוכלוסיות הללו בסקרים עלול לנבוע ממספר סיבות, ביניהן שימוש בכלים אינטרנטיים או טלפוניים שציבורים שלמים לא חשופים אליהם, או קושי לפנות לאוכלוסייה שאינה דוברת עברית בשפתה. חוסר ייצוג שכזה עלול לגרום, למשל, לכך שכותרת הסקר תכריז שהסקר מייצג את "הציבור הישראלי", כאשר בפועל הוא מייצג, למשל, רק 80% ממנו, או אף פחות. לעיתים ישלימו הסוקרים את פער המידע בעזרת הערכות, שלווא דווקא מבוססות על דגימה בפועל, וכך עלולות להחמיר בעיות בניסיון לחזות את דעת הקהל בציבור הרחב.